Kinrožė

Kinrožė (Hibiscus) – dedešvinių (Malvaceae) šeimos augalų gentis. Ją sudaro keli šimtai augalų rūšių, paplitusių viso pasaulio tropiniuose ir subtropiniuose kraštuose. Į šią gentį įeina vienmečiai ir daugiamečiai žoliniai augalai, krūmai bei nedideli medeliai. Kinrožės pasižymi dideliais, spalvingais žiedais su ilgomis piestelėmis.

Dauguma kinrožių yra dekoratyvūs augalai, auginami kambariuose, oranžerijose, gėlynuose. Iš kanapinės kinrožės gaminamas popierius. Iš jamaikinės kinrožės žiedų gaminama populiari kinrožių arbata.

 Rūšys 

Žymiausios rūšys:
 Tikroji kinrožė (Hibiscus rosa-sinensis)
 Kanapinė kinrožė (Hibiscus cannabinus)
 Jamaikinė kinrožė (Hibiscus sabdariffa)
 Rūgščioji kinrožė (Hibiscus acetosella)
 Sirinė kinrožė (Hibiscus syriacus)
 Hibiscus denudatus
 Kaičioji kinrožė (Hibiscus mutabilis)
 Hibiscus tiliaceus
 Hibiscus trionum
 Hibiscus moscheutos
 ir kt.

Kategorija:Dedešviniai